=== Vands dipolære karakter ===
Et vigtigt træk ved vand er dets polære karakter. Vandmolekylet danner en vinkel med brintatomerne for enden af 'benene' og iltatomet ved vinkelspidsen. Da [[ilt]] har en højere [[elektronegativitet]] end [[brint]], får iltenden af molekylet en negativ ladning i forhold til brintenden. Et molekyle med sådan en forskel i ladning kaldes en [[dipol]]. Den samme forskel gør, at vandmolekylerne tiltrækker hinanden (de forholdsvis positive brintender tiltrækkes af de forholdsvis negative iltender) og andre polære molekyler. Denne tiltrækning er kendt som [[hydrogenbinding|brintbinding eller hydrogenbinding]]. Vand kan betragtes som en [[polymer]] af vandmolekyler.
Kemi Sundhed Vand